ตอนนี้คลอดลูกมา ลูกอายุได้ 1 ขวบ แล้ว แต่อารมณ์คิดมาก อารมณ์ท้อแท้กับชีวิต ไม่มั่นใจในตัวเอง กินน้อย นอนไม่ค่อยหลับ ร้องไห้โดยไม่มีสาเหตุ ใครพูดอะไรสะกิดใจนิดนึงก็ร้องไห้ เครียดกับงาน กับกับครอบครัว จนบางครั้งคิดที่จะไม่อยากมีชีวิตอยู่อีกต่อไป จะทำอะไรก็ดูท้อแท้ไปหมด ควรทำอย่างไรดีคะ ปรึกษา สามีว่าเราเป็นอาการแบบนี้ อญุ่ๆก็เป็น ทั้งๆที่เมื่อก่อนไม่เคยเป็นแบบนี้ เค็าก็บอกว่าเราคิดมาก ควรพักผ่อน อย่าคิดมาก ยิ่งทำให้เราน้อยใจเข้าไปอีก ที่เหมือนเค้าไม่ใส่ใจ เคยขอให้พาไปหา เพราะเหมือนรู้ตัวเองว่าไม่ไหว เคยหลุดทำร้ายร้ายตัวเองต่อหน้าลูกคนโต โตการตบหน้าตัวเองแล้วตะโกนเสียงดังใส่ลูก แต่แล้วสามีก็บอกว่าคิดมาก ควรพักผ่อน อาการแบบนี้ควรทำอย่างไรดีคะ ขอคำชี้แนะด้วยนะคะ ขอบค่ะ
สวัสดีค่ะ จากที่ มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นดังนั้นจึงแนะนำให้ หาโอกาสทำกิจกรรมอื่นๆเพื่อผ่อนคลายอารมณ์ เช่น ออกกำลังกาย, ดูหนังฟังเพลง เป็นต้น และควรไปพบแพทย์เพื่อรับการวินิจฉัยและได้รับการรักษาอย่างเหมาะสมค่ะขอเป็นกำลังใจให้นะคะ